Oznámenie zamestnávateľa, že trvá na tom,
			aby zamestnanec ďalej konal svoju prácu 
ABC, s.r.o., Ružová ul. č. 10, 010 01 Žilina
Ján Hladký 
Stodolova ul. č. 2, 010 01 Žilina
V Žiline 1. 6. 2022
Vec:	Oznámenie zamestnávateľa, že trvá na tom, aby zamestnanec ďalej konal svoju prácu
V našej spoločnosti pracujete ako colný deklarant na základe pracovnej zmluvy zo dňa 31. 3. 2018.
Dňa 30. 5. 2022 ste s nami zo zdravotných dôvodov okamžite zrušili pracovný pomer. Pretože z predloženého lekárskeho potvrdenia nevyplýva, že nemôžete ďalej vykonávať dohodnutú prácu bez vážneho ohrozenia Vášho zdravia a naviac ste nepredložili lekársky posudok, ale len potvrdenie ošetrujúceho lekára, považujeme okamžité skončenie pracovného pomeru za neplatné.
Oznamujeme Vám, že trváme na tom, aby ste i naďalej vykonávali práce podľa uzatvorenej pracovnej zmluvy a svoj jednostranný právny úkon odvolali. V opačnom prípade sa budeme domáhať žalobou na súde vyslovenia neplatnosti okamžitého skončenia pracovného pomeru a zároveň budeme od Vás žiadať aj náhradu škody, ktorá nám Vaším protiprávnym konaním bola spôsobená.